Blou maan aande – Tale en Verhale Skip to content
Written by Delia Rabie	Voel die wasem van die maan se wind. Kyk op en sien die sekelmaan wat druppeltjies reën vang. Ver langs die rand van die aarde kruip sterre weg wat in verlede tyd lewe. Die goud groen blare wink jou nader; daag jou uit om op te klouter en te kyk. Kyk na die asem van die wêreld. Die wêreld se geheime wat in ‘n holte versteek is. Niks maak saak nie. Niks behalwe die hartverskeurende vreugde wat jy vind as jy die grys boom klim nie.
Die boom. Groei op groei op groei. Die grond wat die saadjie so mooi koester. Stadig groei die wortels, die takkies, die bloeisels en groei en groei tot die jare die bas na grys verkleur en mos stadig inkruip en lewe op die lewe van die boom.
Kyk om jou rond en sien. Sien die prag van die berge, die mag van die branders wat klippe verskeur en saggies neerlê op die strand.
Haal asem. Voel hoe die koue lug jou longe verfris. Die groen van lente jou siel laat skitter. Klim die berg en voel die pyn van die uitdaging deur jou spiere strek en vervul met ‘n borrelende uit-die-maag-uit lag.
Wees. En wees voluit. Sonder twyfel, sonder skroom, sonder spyt.
August 30, 2014August 30, 2014 · Posted in Uncategorized · Tagged Blue moon; afrikaans; aarde; siel; inspirasie · One thought on “Blou maan aande”	Lewies Mymer says:	September 10, 2014 at 07:58	Nice!!
« Stuur groete aan my kinderdaeOntmoeting van Elisabeth Eybers poësie. »